Source: http://www.rvr.sk/sk/spravy/index.php?aktualitaId=1912
Timestamp: 2019-04-20 00:14:18+00:00
Document Index: 17047815

Matched Legal Cases: ['§ 35', '§ 20', '§ 20', '§ 16', '§ 16', '§ 34', '§ 16', '§ 16', '§ 16', '§ 16']

Tlačová informácia zo zasadnutia RVR dňa 26. 3. 2013 - Rada pre vysielanie a retransmisiu
Tlačová informácia zo zasadnutia Rady pre vysielanie a retransmisiu, ktoré sa konalo dňa 26. 3. 2013 v sídle Rady pre vysielanie a retransmisiu
udelila licenciu na celoplošné digitálne vysielanie televíznej programovej služby WAU spoločnosti MAC TV s.r.o.;
uložila sankciu – pokutu vo výške 3 319 eur vysielateľovi MAC TV s.r.o. (programová služba JOJ PLUS) za porušenie § 35 ods. 3 ZVR (počet povolených prerušení programu reklamou), ku ktorému došlo dňa 23. 9. 2012 počas programu Šerif Ned Blessing;
uložila sankciu – pokutu vo výške 3 500 eur vysielateľovi MAC TV s.r.o. (programová služba JOJ) za porušenie § 20 ods. 4 ZVR (ochrana maloletých - JSO) v súvislosti s vysielaním dňa 10. 10. 2012, a to upútavky na program Princ z Perzie:Piesky času, ktorá bola označená iným grafickým symbolom JSO než samotný program a textovej informácie o programovej ponuke – programoch C.S.I. Miami, C.S.I. Las Vegas a Agent, v ktorej neuviedol k nevhodným a neprístupným programom pre maloletých príslušný grafický symbol JSO;
uložila sankciu – pokutu vo výške 1 500 eur vysielateľovi MAC TV s.r.o. (programová služba JOJ) za porušenie § 20 ods. 4 ZVR (ochrana maloletých) v súvislosti s vysielaním programu Farmár hľadá ženu dňa 22. 9. 2012 o cca 20:27 hod, ktorý nesprávne kvalifikoval ako nevhodný pre vekovú skupinu maloletých do 15 rokov;
uložila sankciu – pokutu vo výške 1 500 eur vysielateľovi MAC TV s.r.o. (programová služba JOJ) za porušenie § 16 ods. 3 písm. l) v súvislosti s tým, že nedodal Rade na jej vyžiadanie súvislý záznam vysielania programu Súdna sieň zo dňa 17. 9. 2012;
začala správne konanie voči vysielateľovi MAC TV s.r.o. (programová služba JOJ a JOJ PLUS) za možné porušenie § 16 ods. 3 písm. l) v súvislosti s tým, že nedodal Rade na jej vyžiadanie jedenásť súvislých záznamov vysielania z decembra 2012 a januára 2013;
začala správne konanie voči vysielateľovi MARKÍZA - SLOVAKIA, spol. s r.o. (programová služba TV MARKÍZA) vo veci možného porušenia § 34 ods. 3 ZVR (zvuková intenzita reklamy) v súvislosti s vysielaním reklamných blokov počas programu Vy nám taky, šéfe! dňa 30. 12. 2012;
začala správne konanie voči vysielateľovi MARKÍZA - SLOVAKIA, spol. s r.o. (programová služba TV MARKÍZA) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s vysielaním príspevku Plynárenstvo žralokom v programe Televízne noviny dňa 12. 12. 2012;
začala správne konanie voči vysielateľovi MARKÍZA - SLOVAKIA, spol. s r.o. (programová služba TV MARKÍZA) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s vysielaním príspevku Schudobnieme ešte viac v programe Televízne noviny dňa 6. 1. 2013;
začala správne konanie voči vysielateľovi C.E.N. s.r.o. (programová služba TA3) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s vysielaním príspevku s názvom Dva roky bez elektriny v programe Správy TA3 dňa 15. 12. 2012;
začala správne konanie voči vysielateľovi C.E.N. s.r.o. (programová služba TA3) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s vysielaním príspevku Poslanecký prieskum nebude v programe Hlavné správy TA3 dňa 29. 1. 2013.
Všetky uznesenia prijaté dňa 26. 3. 2013 budú uverejnené v zápisnici zo zasadnutia na webovej stránke Rady.